Diari Oficial de la Generalitat Valenciana


Sumari del DOGV 7527, del 18-05-2015 (2015/4535)

DECRET 69/2015, de 15 de maig, del Consell, pel qual cessa i es nomena un membre del Comité Econòmic i Social de la Comunitat Valenciana.
-----------------------------------------------------------------------------------------------------------------------------------------

### Dades del document

Número de DOGV
:   7527

Data del DOGV
:   18-05-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/4535


Data del document
:   15-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Administració Pública
    * Conselleria d'Economia, Indústria, Turisme i Ocupació
    * Comité Econòmic i Social de la Comunitat Valenciana

DECRET 69/2015, de 15 de maig, del Consell, pel qual cessa i es nomena un membre del Comité Econòmic i Social de la Comunitat Valenciana.  
 [2015/4535]  
La Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana regula, en el seu títol II, la composició i l'estatut jurídic dels membres d'este òrgan consultiu.  
  
En concret, i d'acord amb el que disposa l'article 7, apartat 2, lletra d), de l'esmentada Llei 1/2014, de 28 de febrer, formaran part del Comité Econòmic i Social de la Comunitat Valenciana dos persones expertes en assumptes pertanyents a l'àmbit material de competències del comité.  
Pel Decret 85/2014, de 6 de juny, del Consell, es va nomenar, entre altres, Javier Viciano Pastor dins del grup de persones expertes en assumptes pertanyents a l'àmbit material de competències del comité.  
El 8 de maig de 2015 s'ha rebut la comunicació del president del Comité Econòmic i Social de la Comunitat Valenciana, de la renúncia al càrrec, en aplicació de l'article 12, apartat 4, de la referida Llei 1/2014, de 28 de febrer, de la Generalitat, de Javier Viciano Pastor, i és procedent efectuar un nou nomenament.  
Així doncs, en virtut del que determinen els articles 7 i següents de la Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana, a proposta conjunta del conseller de Presidència i Agricultura, Pesca, Alimentació i Aigua, del conseller d'Economia, Indústria, Turisme i Ocupació, del conseller d'Hisenda i Administració Pública i de la consellera de Benestar Social, i amb la deliberació prèvia del Consell, en la reunió del dia 15 de maig de 2015,  
  
  
DECRETE  
  
Article 1  
El cessament, com a membre del Comité Econòmic i Social de la Comunitat Valenciana, pel grup de persones expertes en assumptes pertanyents a l'àmbit material de competències del comité, de Javier Viciano Pastor.  
  
Article 2  
Nomenar, com a membre del Comité Econòmic i Social de la Comunitat Valenciana, pel grup de persones expertes en assumptes pertanyents a l'àmbit material de competències del comité, Antonio Alegre Besé.  
  
València, 15 de maig de 2015  
  
El president de la Generalitat,  
ALBERTO FABRA PART  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
El conseller d'Hisenda i Administració Pública,  
JUAN CARLOS MORAGUES FERRER  
  
La consellera de Benestar Social,  
ASUNCIÓN SÁNCHEZ ZAPLANA